केंद्रीय मंत्री अठावले बोले- BJP में आ सकते हैं जयंत चौधरी; अखिलेश को सत्ता में मौका नहीं मिलेगा
Ramdas Athawale On BJP Planning and Akhilesh Yadav. Follow Ajit Pawar Vs Sharad Pawar Team MLA Latest News, Maharashtra Political Crisis Story On Dainik Bhaskar (दैनिक भास्कर) महाराष्ट्र की तरह क्या UP में भी विपक्षी दल के नेता NDA में जाएंगे? - NCP में टूट की वजह क्या है? क्या BJP ने प्लान की?
महाराष्ट्र में रविवार को बड़ा पॉलिटिकल उलटफेर हुआ। NCP नेता और शरद पवार के भतीजे अजित पवार नेता प्रतिपक्ष से कुछ ही घंटों में डिप्टी CM बन गए। विपक्ष को छोड़ अजीत पवार NCP के 8 विधायकों के साथ एकनाथ शिंदे सरकार में शामिल हो गए।
एक घंटे में हुए इस घटनाक्रम में शपथ लेकर अजित पवार डिप्टी CM बन गए। वहीं, उनके साथ आए 8 विधायकों छगन भुजबल, धनंजय मुंडे, अनिल पाटिल, दिलीप वलसे पाटिल, धर्मराव अत्राम, संजय बनसोड़े, अदिति तटकरे और हसन मुश्रीफ को भी मंत्री बनाया गया।
2024 से पहले महाराष्ट्र में हुए उलटफेर से देश की राजनीति में हलचल बढ़ गई है। NDA गठबंधन में शामिल रिपब्लिकन पार्टी ऑफ इंडिया यानि RPI(A) के राष्ट्रीय अध्यक्ष और केंद्रीय राज्य मंत्री रामदास आठवले रविवार को लखनऊ में थे।
दैनिक भास्कर से बातचीत में उन्होंने कहा, "आने वाले समय में UP-बिहार के कई दलों के नेता BJP में शामिल होंगे। RLD मुखिया जयंत चौधरी भी BJP के साथ आएंगे। इसीलिए वह विपक्षी पार्टियों की बैठक में नहीं गए।"
महाराष्ट्र में पॉलिटिकल उलटफेर की वजह क्या है? UP की राजनीति में क्या बदलाव हो सकता है? अठावले ने इन सारे सवालों के भी बेबाकी से जवाब दिए।
पढ़िए आठवले से खास बातचीत के कुछ अंश...
सवाल: NCP में टूट की वजह क्या है? क्या BJP ने प्लान की?
जवाब: अजित पवार ने क्रांतिकारी निर्णय लिया है। वह बहुत दिनों से नाराज थे। BJP के साथ जाने के लिए सोच रहे थे। कई विधायकों के साथ वह सरकार में शामिल हुए हैं। अब वह BJP के साथ हैं; लेकिन BJP ने उनको नहीं तोड़ा है। वह खुद आए हैं। उन्होंने नरेंद्र मोदी का साथ देने का निर्णय लिया है। देश, महाराष्ट्र के विकास के लिए ये निर्णय बहुत जरूरी है।
सवाल: महाराष्ट्र की तरह क्या UP में भी विपक्षी दल के नेता NDA में जाएंगे?
जवाब: बहुत जगह ऐसा ही होगा। UP-बिहार समेत कई राज्यों में हो सकता है। PM मोदी अच्छा काम कर रहे हैं। इतना विरोध करना ठीक नहीं है। ऐसी भावना रखने वाले बहुत सारे MLA और बहुत सारे नेता हैं। इसीलिए बहुत सारे विपक्षी दलों में भविष्य में फूट हो सकती है। BJP उनको तोड़ रही है, ऐसा बिल्कुल नहीं है। वह खुद टूटकर BJP के साथ आ रहे हैं।
सवाल: अखिलेश यादव ने कहा है कि UP में टूट होगी? आप क्या कहेंगे?
जवाब: अजित पवार के बारे में भी लोग कहते थे कि ऐसा नहीं होगा, लेकिन हो गया। UP में भी ऐसा हो सकता है, क्योंकि अखिलेश के साथ रहने से कोई फायदा नहीं है। विधायकों में ऐसी चर्चा भी है। उनकी सत्ता जल्दी नहीं आएगी। जब तक मोदी और योगी हैं, तब तक अखिलेश को मौका नहीं मिलेगा। इसीलिए देश के विकास, एकता के लिए NDA के साथ आने की लोग सोच रहे हैं।
सवाल: क्या जयंत चौधरी भी BJP में आ सकते हैं?
जवाब: जयंत चौधरी बहुत जल्दी आ सकते हैं। वह पटना की मीटिंग में नहीं गए। अखिलेश यादव के MLA में भी फूट हो सकती है। शिवपाल यादव भी खुश नहीं हैं। बहुत सारे MLA NDA के साथ आ सकते हैं। भविष्य में ऐसा ही UP में हो सकता है।
सवाल: मायावती ने भी यूनिफॉर्म सिविल कोड का समर्थन किया है?
जवाब: मायावती आज BJP के साथ नहीं हैं, लेकिन मायावती को तीन बार मुख्यमंत्री बनाने का काम ‌BJP ने ही किया था। तीनों बार BJP ने बाहर से समर्थन देकर मायावती की सरकार बनवाई। चौथी बार मायावती अपने बलबूते पर CM बनीं। मायावती ने जो यूनिफॉर्म सिविल के बारे में बयान दिया है, अच्छी बात है। वह सपोर्ट करना चाहती हैं तो सपोर्ट करें। उनके जो सुझाव होंगे, उस पर सरकार विचार कर सकती है।
सवाल: PDA गठबंधन, NDA गठबंधन को कितनी टक्कर दे सकता है?
जवाब: मुझे लगता है कि PDA फॉर्मूला बनाया गया है। दलित, अल्पसंख्यक, पिछड़े वर्गों में से बहुत सारा निषाद समाज है। BJP के साथ कुर्मी, राजभर, यादव समाज के लोग हैं। पिछड़े वर्गों में कम से कम 60, 70 से 80 % जो वोटर्स हैं, ये सभी BJP के साथ आएंगे।
दलित समाज से भी मायावती का जनाधार कम हो रहा है। बहुत सारे कार्यकर्ता बसपा से टूटकर BJP, RPI, कांग्रेस और सपा में जा रहे हैं। इसलिए दलित वोट बहुत जगह पर BJP को मिलता है। दलित PM मोदी के साथ हैं। अल्पसंख्यकों की बात करेंगे तो क्रिश्चियन, सिख, जैन, लिंगायत मोदी के साथ हैं।
'NDA का सामना बच्चों का खेल नहीं'
अठावले ने कहा कि NDA का सामना बच्चों का खेल नहीं है। हम ताकत से 2024 का चुनाव लड़ेंगे। UP में बहुजन पार्टी भी चाहती है कि BJP RPI को साथ रखे। अगर RPI को साथ में रखती है तो BJP करे फायदा होगा। इसलिए मैं अमित शाह, जेपी नड्डा, बीएल संतोष इन लोगों से मुलाकात करने वाला हूं।
तीन तलाक पर केंद्र सरकार ने जो निर्णय लिया उससे मुस्लिम महिलाएं खुश हैं। वह भी BJP को वोट देती हैं। पिछले इलेक्शन में 8% मुस्लिम वोट BJP को मिला है। योगी आदित्यनाथ से मेरे संबंध बहुत अच्छे हैं। उनके साथ भी मेरी बातचीत हुई है। बहुजन पार्टी के साथ के बहुत सारे मुस्लिम आना चाहते हैं। बहुत सारे अल्पसंख्यक भी आना चाहते हैं। हम लोकसभा के लिए ट्राई करेंगे। अगर कुछ सीटें RPI के लिए छोड़ दी जाती हैं तो मायावती का बहुत सारा वोट RPI में डायवर्ट हो सकता है।
UP में RPI ने 2019 के लोकसभा चुनाव में उतारे थे 16 उम्मीदवार 
2019 के लोकसभा चुनाव में RPI ने UP की 16 सीटों पर प्रत्याशी उतारे थे। यह सीटें थीं, गाजियाबाद, मेरठ, बिजनौर, बरेली, कानपुर नगर, अकबरपुर, फैजाबाद, कैसरगंज, डुमरियागंज, संतकबीरनगर, कुशीनगर, जौनपुर, मछलीशहर, मिर्जापुर और रॉबर्ट्सगंज। पिछले लोकसभा में भी अठावले ने UP में NDA गठबंधन की 2-3 सीटों की मांग की थी। उन्होंने तब CM योगी से भी मुलाकात की थी। हालांकि, पार्टी ने उनको UP में सीटें नहीं दी थीं।
आखिर में एक नजर UP में अनुमानित जातिगत आंकड़े पर... 
अजित पवार 5वीं बार महाराष्ट्र के डिप्टी CM बने, 31 महीने में तीसरी बार शपथ ली
महाराष्ट्र में रविवार को बड़ा पॉलिटिकल उलटफेर हुआ। NCP के नेता अजित पवार ने दोपहर ढाई बजे शिवसेना के एकनाथ शिंदे की सरकार में डिप्टी CM पद की शपथ ली। शपथ के तुरंत बाद ट्विटर प्रोफाइल बदला और लिखा- डिप्टी सीएम ऑफ महाराष्ट्र। (पूरी खबर पढ़ें)